Παναγής Κοκκινάτος

Ο Παναγής Κοκκινάτος του Γερασίμου (Πρέβεζα, 1882 - Αθήνα, 8 Αυγούστου 1959) ήταν Έλληνας δημοσιογράφος και πολιτικός, ο οποίος διετέλεσε βουλευτής Πρέβεζας τρεις φορές (1920-1923, 1923-1925 και 1936).Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 207-208.

 Βιογραφία 
Γεννήθηκε στην Πρέβεζα το 1882. Ήταν γόνος ευκατάστατης οικογένειας και ο πατέρας του Γεράσιμος Κοκκινάτος διετέλεσε δημογέροντας της Πρέβεζας από το 1907 έως το 1909. Σπούδασε στη Σχολή Πολιτικών Επιστημών του Πανεπιστημίου του Παρισιού. Διετέλεσε πρόεδρος του Δημοτικού Συμβουλίου Πρέβεζας από το 1917 έως το 1920. Ο αδελφός του Ιωάννης Κοκκινάτος (1890-1966) ήταν δικηγόρος και βουλευτής Πρέβεζας. Ο Παναγής πέθανε στην Αθήνα στις 8 Αυγούστου 1959 και κηδεύτηκε στις 9 Αυγούστου.εφ. Ελευθερία, φύλλο 11-8-1959,  σελ. 2 (μέσω Εθνικής Βιβλιοθήκης της Ελλάδας) Βλ. Αθαν. Βασιλάς, «Παν. Κοκκινάτος», εφημερίδα Βήμα Πρεβέζης, φ. 861/24.8.1959, σελ. 2.

 Βιβλιογραφικές παραπομπές 

Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Πρέβεζας